Diari Oficial de la Generalitat Valenciana


Sumari del DOGV 4019, del 12-06-2001 (2001/5348)

Informació pública de la convocatòria de l'oposició per a cobrir amb personal laboral fix, tres places de conductor/a 1ª de la Secció de Transports de l'Ajuntament d'Elx.
--------------------------------------------------------------------------------------------------------------------------------------------------------------------------

### Dades del document

Número de DOGV
:   4019

Data del DOGV
:   12-06-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/5348


Data del document
:   02-05-2001

Organisme emissor
:   Ajuntament d'Elx

Tipus de document
:   Convocatòria

Descriptors 

:   * Elx
    * concurs administratiu
    * personal de conducció
    * administració local

Informació pública de la convocatòria de l'oposició per a cobrir amb personal laboral fix, tres places de conductor/a 1ª de la Secció de Transports de l'Ajuntament d'Elx. [2001/X5348]
  
En compliment de l'acord adoptat per la Comissió municipal de Govern, de data 9 de març de 2001, es publica la convocatòria de l'oposició per cobrir amb personal laboral fix tres places de conductor/a 1ª de la secció de transports, segons les bases següents:
  
1. Objecte de la convocatòria
  
És objecte de la present convocatòria el proveïment, amb el caràcter de personal laboral fix, mitjançant el sistema selectiu d'oposició lliure, de tres places de conductor/a 1ª, pertanyents a la Secció de Transports de la plantilla de personal laboral, incloses en l'oferta d'ocupació pública de l'any 2000.
  
1.1 Publicitat de la convocatòria.
  
La convocatòria serà anunciada al Butlletí Oficial de la Província i al Diari Oficial de la Generalitat Valenciana. Es farà pública al tauler d'edictes de la corporació i se n'inserirà un extracte al Boletín Oficial del Estado.
  
2. Condicions dels aspirants
  
Per a prendre part en l'oposició caldrà:
  
2.1 Tenir complerts els 18 anys d'edat.
  
2.2 Tenir el certificat d'estudis primaris o equivalent, o en condicions d'obtenir-lo en la data en què finalitze el termini de presentació d'instàncies.
  
2.3 Tenir la capacitat física i psíquica suficient per al normal exercici de la funció.
  
2.4 No trobar-se inhabilitat penalment per a l'exercici de funcions públiques.
  
Els aspirants que no tinguen la nacionalitat espanyola no hauran d'estar sotmesos a cap sanció disciplinària o condemna penal que impedesca en l'Estat d'on són naturals l'accés a la funció pública.
  
2.5 No haver estat separat, mitjançant expedient disciplinari, del servei de cap de les Administracions públiques.
  
2.6 Tenir el permís de conducció de vehicles de la classe C.
  
2.7 Equivalència de títols.
  
Si les titulacions han estat obtingudes a l'estranger, l'aspirant haurà de trobar-se en possessió de la credencial que n'acredite l'homologació.
  
Pertoca a l'autoritat acadèmica competent declarar l'equivalència de títols.
  
3. Instàncies
  
3.1 Presentació d'instàncies.
  
Les instàncies en què hom sol·licita prendre part en l'oposició hauran de ser adreçades al president de la Corporació. Caldrà presentar-les al Registre General d'aquesta durant el termini de vint dies naturals comptador a partir de l'endemà de la publicació de l'extracte de la convocatòria al Boletín Oficial del Estado.
  
Els opositors manifestaran en la instància que reuneixen tots i cascuns del requisits que s'exigeixen en la base segona, referits a la data en què finalitze el termini de presentació d'instàncies.
  
Les instàncies podran ser presentades també en la forma que determina l'article 38.4 de la Llei de Règim Jurídic de les Administracions públiques i del Procediment administratiu comú. En aquest cas, haurà d'estampar-se en la pròpia sol·licitud el segell de l'organisme en què es presente o el segell de certificació postal de qualsevol oficina de correus.
  
3.2 Minusvàlids.
  
L'aspirant amb minusvalideses que sol·licite adaptació de temps i de mitjans per a fer l'examen, farà constar en la instància la seua condició de minusvàlid i la discapacitat que l'afecta.
  
3.3 Taxes per drets d'examen.
  
En el moment de presentar la sol·licitud caldrà adjuntar-li el resguard d'haver ingressat al tresor municipal la quantitat de 1.120 pessetes en concepte de taxes per drets d'examen.
  
Aquestes taxes es faran efectives, directament o mitjançant transferència, al compte denominat «Taxa inscripció proves selecció» de la Caixa d'Estalvis del Mediterrani situada a la Plaça de Baix núm. 11, de què és titular l'Ajuntament d'Elx i que té el codi d'identificació següent: 0006 14 8074777250. Caldrà especificar en el document d'ingrés a quina prova selectiva correspon; o mitjançant transferència bancària a l'esmentat compte.
  
L'impagament dels drets d'examen, el fet de no aportar el justificant de l'ingrés o de no especificar a quina prova selectiva correspon implicarà l'exclusió de l'aspirant en la resolució per la qual s'aprova la relació d'aspirants admesos i exclosos.
  
3.4 Exempció de la taxa
  
Per obtenir dret a tal exempció, caldrà aportar, amb la instància, certificació expedida per l'organisme competent en la matèria (actualment l'Institut Nacional d'Ocupació) en què es dirà que l'interessat es troba en situació de desocupació durant un termini continuat de temps superior a un any i que no percep cap subsidi ni prestació per desocupació. En un altra cas, podrà sol·licitar-se la devolució de la taxa durant els deu dies següents a l'acabament del termini d'admissió de sol·licituds, mitjançant instància a la qual s'acompanyarà l'esmentada certificació.
  
El fet de no presentar l'esmentada certificació, sense haver ingressat la taxa, implicarà la denegació de l'exempció a través de l'exclusió de l'interessat en la relació d'aspirants a què es refereix la base quarta.
  
4. Admissió d'aspirants
  
4.1 Relació d'aspirants.
  
Durant el termini màxim d'un mes comptador de la data de finalització del termini previst en la convocatòria per a presentació d'instàncies, es faran públics al Butlletí Oficial de la Província el lloc on es troba exposada la llista d'admesos exclosos, així com la data, l'hora i el local de realització de les proves. Durant els deu dies hàbils següents a l'esmentada publicació al butlletí, els interessats podran corregir els defectes que hagen originat les possibles exclusions, així com presentar al·legacions, que seran tingudes en compte en la resolució per la qual s'eleve a definitiva la resolució d'aspirants.
  
4.2 Seran causes d'exclusió, ultra les ja assenyalades:
  
- No reunir cap dels requisits a què es refereix la base segona.
  
- L'omissió de la firma en la sol·licitud.
  
- L'omissió en la sol·licitud del número de DNI.
  
5. Tribunal qualificador
  
La seua composició serà fonamentalment tècnica. Els seus vocals hauran de tenir titulació o especialització iguals o superiors a les exigides per a l'accés a les places convocades. Estarà format de la manera següent:
  
5.1 Composició.
  
President:
  
El de la Corporació o membre d'aquesta que delegue.
  
Vocals:
  
Un representant de l'administració del Consell de la Comunitat Valenciana.
  
Un regidor del Partit Popular.
  
Un enginyer tècnic.
  
Un encarregat del Parc Mòbil.
  
Un conductor.
  
Un tècnic de la Secció de Personal.
  
Un representant dels treballadors de categoria igual o superior a les places convocades, a proposta de la representació sindical.
  
Secretari:
  
El de la corporació o funcionari que delegue.
  
5.2 Suplents.
  
El Tribunal quedarà integrat pels suplents respectius, els quals, simultàniament amb els titulars, hauran de ser designats per al secretari i les vocalies d'aquest no delegables.
  
5.3 Designació i publicitat.
  
La designació dels membres del Tribunal es farà pública al Butlletí Oficial de la Província i al tauler d'edictes de la Corporació.
  
La publicació de la seua composició nominal es verificarà almenys un mes abans de l'inici de la realització de les proves.
  
5.4 Constitució i actuació.
  
El Tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.
  
5.5 Assessors tècnics.
  
Quan la naturalesa de les proves així ho requeresca, podran designar-se assessors especialistes que col·laboraran amb el Tribunal exercint llur respectiva especialitat tècnica.
  
5.6 Abstencions i recusacions.
  
Hauran d'abstenir-se de formar part dels òrgans de selecció de personal, cosa que caldrà notificar a l'Alcaldia:
  
- Els qui en els cinc anys anteriors a la publicació de la convocatòria hagueren fet tasques de preparació d'aspirants a proves selectives d'accés a l'administració pública.
  
- Els qui es troben inclosos en algun dels supòsits a què es refereix l'article 28.2 de la Llei 30/1992.
  
Així mateix, els aspirants podran recusar-los en la forma prevista en l'article 21 de la mencionada llei.
  
5.7 De l'absència del president.
  
Si un cop constituït el Tribunal i iniciada la sessió se n'absentés el president, aquest haurà de designar entre els vocals concurrents el qui el substituirà durant la seua absència, que podrà ser, en primer lloc, un regidor ?si n'hi hagués- i, si no, el vocal de major edat.
  
5.8 Actes.
  
De cada sessió el secretari n'estendrà una acta on farà constar les qualificacions dels exercicis i també les incidències i les votacions que s'hi produiran. Les actes, numerades i rubricades, constituiran l'expedient que reflectirà el procés selectiu dut a terme.
  
6. Inici i desenvolupament de les proves
  
6.1 Actuació dels aspirants. L'ordre d'actuació dels aspirants, segons sorteig efectuat a tal fi, per als exercicis que no puguen ser fets conjuntament, s'iniciarà per aquells aspirants el primer cognom dels quals comença per la lletra «C».
  
L'aspirant acudirà a les proves proveït del DNI perquè, en qualsevol moment de la realització de l'exercici, puga ser comprovada la seua identitat.
  
L'aspirant quedarà decaigut en el seu dret a prendre part en les proves si acudeix als llocs de realització quan ja s'hagen iniciat aquelles o per la inassistència a aquestes, tot i que això es dega a causes justificades. Tractant-se de proves de caràcter individual i successiu, el Tribunal podrà apreciar les causes al·legades i admetre l'aspirant, sempre i quan aquestes proves no hagen finalitzat i l'admissió no menyscabe el principi d'igualtat.
  
6.2 Dates d'examen.
  
Un mes ans de començar els exercicis es faran públics al Butlletí Oficial de la Província el dia, l'hora i el local en què hauran de tindre llo.
  
Al final de cada exercici el Tribunal farà saber als opositors el lloc i el moment d'iniciació del següent amb, si més no, dotze hores d'antelació a l'inici d'aquest, si es tracta del mateix exercici, o de quaranta-huit hores si es tracta d'un nou exercici.
  
Entre l'acabament d'un exercici i l'inici del successiu no podrà transcórrer un període inferior a 72 hores ni superior a 45 naturals.
  
Podran ser modificats aquests terminis, estant-hi d'acord el Tribunal, si la totalitat dels aspirants concurrents presta per escrit el seu consentiment.
  
7. Exercicis de l'oposició
  
7.1 Caràcter i contingut dels exercicis.
  
7.1.1 Primer. Escrit, obligatori, eliminatori i qualificable de 0 a 10 punts.
  
Resolució d'un qüestionari de 75 preguntes amb 4 opcions de resposta cascuna d'elles, de les quals només una serà vàlida, de dificultat adequada a la categoria de la plaça, sobre el contingut del conjunt del temari de l'annex I de la convocatòria i sobre les funcions del lloc (annex II), que consten al final de la convocatòria. Seran penalitzades les respostes errònies.
  
Ultra això, el qüestionari podrà contenir preguntes de reserva, a les quals els aspirants han de respondre, perquè siguen valorades en substitució de les que, eventualment, el Tribunal declarés invalidades per causes justificades.
  
7.1.2 Segon. Escrit, obligatori, eliminatori i qualificable de 0 a 10 punts.
  
Demostrar coneixement dels noms i situació dels carrer de la ciutat i dels nuclis urbans de les partides rurals.
  
7.1.3. Tercer. Obligatori, eliminatori i qualificable de 0 a 10 punts.
  
Desenvolupament per escrit d'un tema triat a l'atzar dels compresos en el temari de l'annex de la convocatòria, grup de Matèria Específica (s'hi exclou la part de Cultura Organitzativa). Temps màxim: una hora.
  
7.1.4 Quart. Pràctic, obligatori, eliminatori i qualificable de 0 a 10 punts.
  
Conducció d'un vehicle dels que permet conduir el permís de la classe C.
  
7.1.5 Cinquè. Oral, obligatori, no eliminatori i qualificable de 0 a 1 punt.
  
Demostrar coneixements orals de valencià de nivell elemental.
  
7.2 Minusvalideses
  
Als aspirants amb minusvalideses que ho sol·liciten en la instància per la qual demanen prendre part en la convocatòria, el Tribunal els facilitarà les adaptacions possibles de temps i de mitjans per a la realització de les proves.
  
A tal efecte, també hi assenyalaran el tipus d'adaptacions que necessiten, les quals, en cap moment, no menyscabaran els nivells de coneixement exigibles per a superar les proves.
  
7.3 Anonimat
  
En la realització dels exercicis escrits, sempre que açò siga possible, caldrà garantir l'anonimat dels aspirants.
  
8. Qualificació de les proves selectives
  
8.1 Qualificació.
  
Els membres del tribunal qualificaran els exercicis de l'oposició amb puntuació que s'assenyala en la bases setena. Seran eliminats els aspirants que no assolesquen un mínim de cinc punts en cadascun dels de caràcter eliminatori.
  
Les qualificacions seran adoptades sumant les atorgades pels distints membres del Tribunal i dividint el total pel nombre d'assistents d'aquell. Hom hi negligirà les dues puntuacions extremes ?la major i la menor de les concedides- o, si s'escau, una de les que apareguen repetides com a tals i això quan disten de més de dos punts de la més propera.
  
8.2 Publicitat.
  
Les qualificacions de cada exercici es faran públiques al tauler d'edictes de la Secció de Personal el mateix dia en què siguen acordades.
  
8.3 Qualificació definitiva.
  
L'ordre de qualificació definitiva serà la resultant de la suma total de punts obtinguts en les proves dutes a terme.
  
8.4 Igualtat en la qualificació.
  
En cas d'empat hom acudirà per dirimir-lo a la major puntuació assolida en cascun dels exercicis, cosa que s'aplicarà successivament en l'ordre en què hagen estat fets. En un altre cas es decidirà mitjançant un sorteig.
  
9. Relació d'aprovats, presentació de documents i nomenament.
  
9.1 Relació d'aprovats i nomenament.
  
Un cop duta a terme la qualificació dels concursants, el Tribunal publicarà la relació d'aprovats per ordre de puntuació. Aquests no podran ultrapassar el nombre de places convocades. El Tribunal elevarà l'esmentada relació a la Presidència de la Corporació perquè autoritze la corresponent contractació. Remetrà alhora a aquesta autoritat l'acta de l'última sessió, en la qual hauran de figurar tots els opositors que, havent superat totes les proves, ultrapassen el nombre de places convocades.
  
9.2 Presentació de documents.
  
Els opositors aprovats presentaran a la Secció de Personal d'aquest Ajuntament, durant el termini de vint dies naturals comptadors a partir de la publicació de la llista d'aprovats, els documents acreditatius de reunir les condicions que per tal de prendre part en les proves s'exigeixen en la base segona, que són:
  
9.2.1 Els aspirants que tinguen la nacionalitat espanyola, fotocòpia del Document Nacional d'Identitat acompanyada de l'original per a la seua compulsa.
  
Els aspirants inclosos en l'apartat 2.1.2 hauran de presentar fotocòpia, acompanyada de l'original per a la seua compulsa, del document que n'acredite la nacionalitat i, si s'escau, dels documents que acrediten el vincle de parentiu i el fet de viure a costa o estar a càrrec del nacional d'un altre Estat amb el qual tinguen aquest vincle. Així mateix, hauran de presentar declaració jurada o promesa d'aquest, que no està separat de fet del seu cònjuge i, si s'escau, del fet que l'aspirant viu a costa seua o està al seu càrrec.
  
Els aspirants als quals es refereix l'apartat 2.1.3 hauran de presentar fotocòpia, acompanyada de l'original per a la seua compulsa, del passaport en vigor. Així mateix, si no són residents, hauran de presentar, si s'escau, dues còpies del corresponent visat i, si són residents, dues fotocòpies del corresponent permís de residència o d'estudis o de treball i de residència.
  
9.2.2 Còpia autenticada (o fotocòpia que caldrà presentar acompanyada de l'original per a la seua compulsa) del certificat d'estudis primaris o equivalents. Si aquests documents s'expedeixen després de la data en què finalitza el termini de presentació d'instància, caldrà justificar el moment en què conclogueren els estudis.
  
En el cas de titulacions obtingudes a l'estranger, caldrà presentar-ne la credencial de l'homologació.
  
9.2.3 Certificat acreditatiu de no patir cap malaltia ni defecte físic ni psíquic que impedesca el normal exercici de la funció, que serà expedit pel Gabinet Mèdic d'Empresa. Aquest sotmetrà l'aspirant a totes les proves de determinació que considere convenients.
  
Els aspirants amb minusvalideses acreditaran que aquestes són compatibles amb les funcions pròpies del lloc, mitjançant certificació expedida pel Centre Base d'Orientació, Diagnòstic i Tractament de la Conselleria de Treball i Seguretat Social o d'un altre organisme amb igual competència en la matèria.
  
9.2.4 Certificat de no trobar-se inhabilitat penalment per a l'exercici de funcions públiques.
  
Els aspirants que no tinguen la nacionalitat espanyola hauran de presentar, a més de la declaració relativa a l'Estat Espanyol, declaració jurada o promesa no estar sotmesos a cap sanció disciplinària o condemna penal que impedesca en l'Estat d'on són naturals l'accés a la funció pública.
  
9.2.5 Declaració jurada de no haver estat separat, mitjançant expedient disciplinari, de qualsevol Administració o ocupació pública.
  
9.2.6 Declaració de compatibilitat i de no percepció d'havers passius.
  
9.2.7 Còpia autentificada del permís de conducció de la classe C.
  
9.3 Pèrdua del dret al nomenament.
  
Si durant el termini assenyalat, llevat de causes de força major, els aspirants no presentaren la documentació o presentant-la no reuniren els requisits exigibles o incorregueren en falsedat, no podran ser contractats. Quedarien anul·lades totes les actuacions, sense perjuí de la responsabilitat en què pogueren haver incorregut per falsedat en la instància. Quedaran vacants les places que per aquestes causes no siguen ocupades.
  
9.4 Formalització de contracte.
  
Un cop fets els tràmits anteriors, els aspirants seran objecte de contractació laboral ordinària per temps indefinits. Hauran de formalitzar el corresponent document durant el termini de vint dies hàbils comptadors a partir de l'endemà de la completa presentació de la documentació acreditativa de les condicions de la base segona. Si no subscriu el contracte dins del termini assenyalat, l'aspirant serà declarat decaigut en el dret a ocupar la plaça.
  
10. Incidències
  
El Tribunal queda facultat per a resoldre els dubtes que es presenten i per a prendre els acords necessaris per al bon ordre de l'oposició en tot allò no previst en aquestes bases.
  
11. Facultat de l'alcaldia
  
El alcalde, degudament facultat a tal efecte, adoptarà les resolucions pertinents pel que fa a l'admissió d'aspirants, publicació d'anuncis i altres tràmits que escaiguen.
  
12. Impugnació de la convocatòria
  
La convocatòria, les seues bases i tots els actes administratius que se'n deriven i es deriven de les actuacions del Tribunal podran ser impugnats pels interessats en els casos i en la forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment administratiu comú (modificada per la Llei 4/1999, de 13 de gener).
  
Concretament, contra les qualificacions del Tribunal, a partir de llur publicació, els aspirants podran presentar:
  
- Durant el termini de 48, les reclamacions o al·legacions que estimen oportunes, que seran resoltes pel mateix Tribunal.
  
- Durant el termini d'un mes, recurs d'alçada, que serà resolt pel president de la Corporació.
  
13. Legislació aplicable
  
En tot allò no previst en les presents bases, hom aplicarà el que disposen: la Llei 30/1984, de 2 d'agost, de Mesures per a la Reforma de la Funció Pública, modificada per la Llei 23/1988, de 28 de juliol; el Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'administració de l'Estat; el Reial Decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció del personal de les Administracions locals; i el Decret 69/1986 de 2 de juny, del Consell de la Generalitat Valenciana i altres disposicions normatives que resulten d'aplicació.
  
ANNEX I
  
Programa de temes de l'oposició per a cobrir en propietat tres places de conductor/a 1ª de la Secció de Transports
  
Matèria comuna
  
Tema 1. La Constitució espanyola de 1978. Principis generals.
  
Tema 2. Drets i deures fonamentals dels espanyols.
  
Tema 3. El municipi. El terme municipal. La població. L'empadronament.
  
Tema 4. L'organització municipal. Competències.
  
Matèria específica
  
Tema 5. Reial Decret Legislatiu 339/1990, de 2 de març, pel qual s'aprova el text articulat de la Llei sobre Trànsit, Circulació de Vehicles a Motor i Seguretat Viària (BOE núm. 63, de 14 de març de 1990).
  
Tema 6. Reial Decret 13/1992, de 17 de gener, pel qual s'aprova el Reglament General de Circulació i desplegament del text articulat de la Llei sobre Trànsit, Circulació de Vehicles a Motor i Seguretat Viària (BOE del 31 de gener de 1992).
  
Tema 7. Reial Decret 772/1997, de 30 de maig (BOE del 6 de juny de 1997), que aprova el Reglament General de Conductors.
  
Tema 8. Carrers d'Elx, de les seues partides rurals i principals vies rurals de circulació del terme municipal.
  
Tema 9. El motor: definició i classes de motors. Elements que els componen.
  
Tema 10. Alimentació i sistema d'encesa. Components elèctrics del motor. La distribució: fonament i sistemes.
  
Tema 11. La suspensió i l'amortiment. La direcció i els seus mecanismes. Els frens. Les rodes. Els pneumàtics.
  
Tema 12. Lubricació i greixatge del motor. La refrigeració.
  
Tema 13. La transmissió: embragatges. Caixes de canvi de velocitats. Arbre de transmissió i juntes. Transmissions curtes i juntes.
  
Tema 14. Reglatge i manteniment general del vehicle.
  
Tema 15. Estat psicofísic del conductor. Les drogues i l'alcohol. El temps de reacció. La resta d'usuaris de la via. Els accidents de circulació. Factors d'accidentabilitat. Mesures en cas d'emergències i accidents. Prevenció d'accidents.
  
Tema 16. Càrrega i descàrrega. Tècniques. Procediments. Maneig de mercaderies. Ancoratges i desancoratges de mercaderies. Normes de seguretat.
  
Tema 17. La imatge pública del treballador municipal en el medi social, durant l'exercici professional.
  
Cultura organitzativa
  
Tema 18. Salut laboral I: Introducció general als estudis sobre seguretat i salut laboral. Apropament al contingut mínim de les funcions de nivell bàsic.
  
Tema 19. Cultura participativa
  
Tema 20. La qualitat en l'exercici professional.
  
Nota. els temes números 17, 18, 19 i 20, podran adquirir-se a l'Oficina Municipal d'Atenció al Ciutadà (OMAC), a partir de l'acabament del termini de presentació de sol·licituds, al preu que resultarà de l'aplicació de l'ordenança fiscal corresponent.
  
ANNEX II
  
Funcions essencials del lloc de conductor/a 1ª de la Secció de Transports
  
Conduir aquells vehicles ressenyats en el permís de conducció de la classe C. Dur a terme, amb la periodicitat tècnica pertinent, les operacions bàsiques de neteja i manteniment mecànic que el vehicle necessite.
  
Desenvolupar tasques de suport en les unitats on presta els seus serveis: càrrega i descàrrega, neteja, ordenació de materials, etc..